b'\n_START_ARTICLE_\nTomsk\n_START_PARAGRAPH_\nTomsk [t\xc3\xb3msk] (rusko \xd0\xa2\xd0\xbe\xd0\xbc\xd1\x81\xd0\xba) je mesto v Rusiji, upravno sredi\xc5\xa1\xc4\x8de Tomske oblasti. Prebivalstvo je leta 2005 \xc5\xa1telo 508.900 ljudi. Po velikosti mest je na 32. mestu.\n_START_SECTION_\nGeografija\n_START_PARAGRAPH_\nMesto Tomsk le\xc5\xbei na desnem bregu reke Tome v Zahodni Sibiriji v Sibirskem zveznem okro\xc5\xbeju. 20\xc2\xa0km severno od mesta Tomsk le\xc5\xbei mesto Seversk, ki se je v preteklosti kot zaprto upravno podro\xc4\x8dje imenovalo Tomsk-7._NEWLINE_Povr\xc5\xa1ina mesta je 29.289 ha. Mesto je razdeljeno na 4 dele: Kirovski, Sovjetski, Leninski, Oktjabrski. _NEWLINE_Leta 2005 so k mestu priklju\xc4\x8dili tudi naselja Eu\xc5\xa1ta, Dzer\xc5\xbeinski, Timirjazevskoje, Zonalni, Loskutovo, Svetli, Kirgizka, Kopilovo.\n_START_SECTION_\nPodnebje\n_START_PARAGRAPH_\nPodnebje je celinsko. Povpre\xc4\x8dna letna temperatura je - 1,3\xc2\xa0\xc2\xb0C. Zime so dolge in neprijazne, najni\xc5\xbeja zabele\xc5\xbeena temperatura je -55\xc2\xa0\xc2\xb0C (januar 1969). Povpre\xc4\x8dna januarska temperatura je -19 do -21\xc2\xa0\xc2\xb0C, julijska pa +17 do +18\xc2\xa0\xc2\xb0C. Koli\xc4\x8dina padavin skozi leto: 435\xc2\xa0mm.\n_START_SECTION_\nZgodovina\n_START_PARAGRAPH_\n20. januarja 1604 so na dvor ruskega carja Borisa Godunova pod vodstvom kneza Tojana prispeli poslanci tatarskega plemena Eu\xc5\xa1ta in prosili carja naj vzame pleme Eu\xc5\xa1ta pod okrilje Moskve in ustanovi na bregu reke Tome rusko mesto, ki bi za\xc5\xa1\xc4\x8ditila Eu\xc5\xa1tince pred napadi bojevitih sosedov Kirgizov in Kalmikov._NEWLINE_25. marca 1604 je Godunov na breg reke Tome poslal koza\xc5\xa1kega vodjo Gavrila Pisemskega iz Surguta in vodjo strelcev Vasilija Tirkova iz Tobolska z nalogo, da na bregu reke Tome, na tatarski zemlji osnujeta mesto - trdnjavo, ki naj bi prepre\xc4\x8dila prehod \xc4\x8dez reko. _NEWLINE_Trdnjava je bila osnovana na visokem desnem u reke Tome, 60\xc2\xa0km oddaljena od mesta, kjer se reka zliva v sibirski veletok Ob, nedale\xc4\x8d od ustja reke U\xc5\xa1ajke. 7. oktobra 1604 so bila gradbena dela zaklju\xc4\x8dena, ta dan pa je postal uradni rojstni dan mesta Tomska. Mesto je postalo va\xc5\xbeen strate\xc5\xa1ki voja\xc5\xa1ki center, ki je skozi celo 17. stoletje skrbel za varnost tamkaj\xc5\xa1njega prebivalstva, v letih 1614, 1617, 1657 in 1698 pa je ubranil napade nomadskih narodov. _NEWLINE_V 18. stoletju so se meje ruske dr\xc5\xbeave premaknile dale\xc4\x8d na jug in vzhod, nomadska plemena pa so pomirili. Mesto Tomsk je izgubilo svoj pomen kot trdnjava. Sredi 18. stoletja in vseskozi do sovjetskega obdobja je mesto bilo kraj za pregnance. Tu so kot politi\xc4\x8dni izgnanci \xc5\xbeiveli Ibrahim Hannibal (\xd0\x98\xd0\xb1\xd1\x80\xd0\xb0\xd0\xb3\xd0\xb8\xd0\xbc \xd0\x93\xd0\xb0\xd0\xbd\xd0\xbd\xd0\xb8\xd0\xb1\xd0\xb0\xd0\xbb), Gavriil Batjenkov (\xd0\x93\xd0\xb0\xd0\xb2\xd1\x80\xd0\xb8\xd0\xb8\xd0\xbb \xd0\x91\xd0\xb0\xd1\x82\xd0\xb5\xd0\xbd\xd1\x8c\xd0\xba\xd0\xbe\xd0\xb2), Mihail Bakunin (\xd0\x9c\xd0\xb8\xd1\x85\xd0\xb0\xd0\xb8\xd0\xbb \xd0\x91\xd0\xb0\xd0\xba\xd1\x83\xd0\xbd\xd0\xb8\xd0\xbd), Nikolaj Erdman (\xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\xad\xd1\x80\xd0\xb4\xd0\xbc\xd0\xb0\xd0\xbd), Gustav \xc5\xa0pet (\xd0\x93\xd1\x83\xd1\x81\xd1\x82\xd0\xb0\xd0\xb2 \xd0\xa8\xd0\xbf\xd0\xb5\xd1\x82), Nikolaj Kljujev (\xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\x9a\xd0\xbb\xd1\x8e\xd0\xb5\xd0\xb2)._NEWLINE_Po nastanku Sibirske ceste je Tomsk postal pomemben kot center tranzitne trgovine. Po\xc4\x8dasi je zrasel do statusa regionalnega administrativnega centra. Leta 1804 je postal center ogromne Tomske gubernije, ki je obsegala ozemlja dana\xc5\xa1njo Altajsko regijo, Kemerovsko, Novosibirsko in Tomsko pokrajino, Vzhodno Kazahstansko pokrajino (Kazahstan) in del Krasnodarske regije. Konec 30-ih let 19. stoletja se je prebivalstvo zaradi kopanja zlata v Sibiriji izredno pove\xc4\x8dalo._NEWLINE_Leta 1878 so v Tomsku ustanovili Dr\xc5\xbeavno univerzo (TGU), deveto univerzo v Rusiji in prvo univerzo vzhodno od Volge._NEWLINE_Ko so gradili transsibirsko \xc5\xbeeleznico, so za mesto, kjer naj bi bil postavljen most \xc4\x8dez reko Ob, izbrali kraj dokaj ku\xc5\xbeno od Tomska. Posledi\xc4\x8dno je tam nastalo naselje, ki je kasneje zraslo v mesto Novosibirsk, Tomsk pa je bil od \xc5\xbeeleznice oddaljen. \xc4\x8ceprav je leta 1896 \xc5\xbeeleznica bila podalj\xc5\xa1ana tudi do Tomska, se je ta krak \xc5\xbeeleznice kon\xc4\x8dal v Tomsku in mesto je izgubilo pomen prometnega kri\xc5\xbei\xc5\xa1\xc4\x8da._NEWLINE_Po oktobrski revoluciji 1917 so mesto Tomsk priklju\xc4\x8dili upravni enoti Sibirska regija, ki se je kasneje preoblikovala v Zahodno Sibirsko regijo, leta 1937 pa je Tomsk pre\xc5\xa1el v Novosibirsko pokrajino. _NEWLINE_V \xc4\x8dasu 2. svetovne vojne so v Tomsk evakuirali pribli\xc5\xbeno 30 podjetij iz evropskega dela Rusije, kar je pomenilo za\xc4\x8detek industrije v tem mestu: v \xc4\x8dasu vojne se je industrijska proizvodnja v Tomsku potrojila. Spremenil se je tudi administrativni status mesta: avgusta 1944 je nastala Tomska pokrajina, mesto Tomsk pa upravni center pokrajine._NEWLINE_229.000 prebivalcev Tomska se je borilo med 2. svetovno vojno, 76 je bilo podeljen naziv heroja Sovjetske zveze._NEWLINE_V Tomsku se je ohranilo kar nekaj spomenikov lesene arhitekture, ki so v glavnem nastali konec 19. stoletja. 1970 je mesto dobilo status zgodovinskega mesta. V \xc4\x8dasu perestrojke so ukinili prepoved obiska tujcev v mesto. _NEWLINE_V 90. letih 20. stoletja je tako kot v veliko drugih ruskih mestih pri\xc5\xa1lo do propadanja industrijske proizvodnje - predvsem v te\xc5\xbeki strojni industriji , ki je glavna naro\xc4\x8dila dobivala s strani dr\xc5\xbeave (voja\xc5\xa1ka industrija) in je postala nekonkuren\xc4\x8dna v primerjavi z lahko industrijo. Ekonomska situacija se je izbolj\xc5\xa1ala po borznem zlomu 1998._NEWLINE_Leta 2004 je mesto praznovalo 400 let. Veliko sredstev je bilo namenjenih obnovi mesta, predvsem ulic. Na \xc5\xbealost je uradno praznovanje 400-letnice sovpadlo z dogodki v Beslanu in je bilo zato odpovedano._NEWLINE_Leta 2005 se je vlada odlo\xc4\x8dila, da bo na obmo\xc4\x8dju Tomska uvedla posebno ekonomsko cono, zaradi \xc4\x8desar msto pri\xc4\x8dakuje veliko investicij v gospodarski razvoj mesta.'